RICH IN LOVE 2
- Hai! Ada nampak Teto? - Di atas.
Terima kasih.
- Selamat pagi. - Selamat pagi.
KOPERASI TOMATO MEREVOLUSI EKONOMI KOMUNITI RIO
Selamat pagi.
Aku tak pernah tahu ucap selamat tinggal
Aku tak tahu jika aku mampu biasakan diri
Betulkah, Teto?
Melihat matamu
Aku tahu lirik pandanganmu
Akan bersamaku selamanya
Aku tak pernah tahu ucap selamat tinggal
- Teto, turun! - Tapi aku akan lepaskanmu
Tanpa tangisan di mataku
Andai ucapan selamat tinggal menyakitiku
Musim sejuk akan berlalu
Semua nyanyi!
Lantas memadamkan parutku
Satu dalam sejuta.
Janganlah pergi.
Tak mungkin doktor kesayangan saya akan pergi.
Saya juga akan rindukan awak, Monique.
- Semoga berjaya di Amazon. - Terima kasih, Igor.
- Hei! Alana! - Mari sini.
- Hai, Paula. - Bakal mak kita di sini.
Mak…
Bakal mak ini tak faham kenapa kita tak boleh ada pejabat
yang ada lif dan penyaman udara.
Pengorbanan ini tak berbaloi dengan hasil di Teto Fresco.
Tiada apa yang segar tentangnya.
Kami semakin berkembang.
- Ya. - Ia akan mengaut keuntungan.
Bayi kita boleh duduk dalam perut saya sehingga cukup duit untuk pengasuh!
Awak yang tak nak pasang eskalator. Ikutkan, saya nak pasang lif panorama.
- Kereta kabel. - Kereta kabel!
Sambil borak kereta kabel, bolehlah awak urut kaki saya.
Baguslah awak ada untuk pujuk Teto.
Awak lagi pandai daripada saya.
Saya malas nak ajar budak manja. Saya nak ikut awak.
- Boleh saya jadi doktor? - Ya. Cepat.
- Sambung kerja. - Biadap.
- Ya. - Betul.
Saya akan rindukan awak.
Kejutan awak.
Saya akan ditinggalkan di sini keseorangan.
- Aduhai. - Takdir.
Saya perlu pergi. Ia penting.
Saya tahu, tapi kenapa Amazon?
- Ya. Kami ada banyak kerja di sana. - "Kami"… Awak dan Dr. Tawan, bukan?
- Teto! Dia mula dah. - Saya bergurau saja.
Awak banyak bercerita perkara baik tentang Dr. Tawan.
Saya gembira awak bawa dia jumpa ayah saya.
- Saya juga. - Yakah?
Ya.
Dr. Tawan tubuhkan klinik pertama di Porto Remanso, Rio Negro.
Saya kagum semasa tahu tentangnya di kolej.
Itulah cita-cita saya.
- Saya berbesar hati. - Saya juga.
Projek ini sangat hebat.
Seluruh projek ini hebat, tapi saya nak tanya.
Bagaimana jika kita bawa projek ini ke tempat lain?
- Bagaimana? - Beritahu mereka, ayah.
Pak cik kagum apabila Teto beritahu pak cik tentang kerja kamu,
- dan dia beri saya idea. - Itu idea awak.
- Idea apa? - Cakap, ayah.
Ideanya ialah pak cik nak upah kamu untuk buat satu program yang sama
di Paty do Alferes, semestinya ditaja oleh Trancoso Tomatoes.
Anggaplah ia hadiah hari jadi.
Bukan tentang hari jadi saya atau kita.
Saya pasti kerja di Paty do Alferes seronok dengan bantuan kamu,
tapi sekarang kami perlukan sokongan untuk bekerja di Amazon.
Saya dah jelaskan. Tak begitu, Teto?
Saya tahu, tapi awak kata awak nak jaga orang.
- Ada orang di sini! - Pak cik kenal orang yang boleh bantu.
- Apa? - Everaldo Coimbra.
Everaldo adalah pembantu ayah saya di ladang kami.
Sekarang dia pengeluar tomato terbesar di utara Brazil, EverNorte.
Maaf, saya tak kenal. Siapa dia?
Kamu tak ingat. Kamu kecil semasa dia pergi.
Pak cik rasa dia akan menaja kami?
Ya. Dia kaya dan tiada pesaing. Dia jual tomato harga kayangan.
- Idea bagus. - Ya.
Bagus.
Bagaimana dengan kita?
Saya akan rindukan awak.
Tapi kita dah pernah berjauhan.
Nanti kita fikirlah.
Saya akan telefon awak.
Awak boleh telefon saya apabila awak rindukan saya.
Jangan risau.
Baiklah.
Bangun, Teto!
Awak okey?
- Bersepahnya di sini. - Aduhai!
Awak dah mandi sejak Paula pergi?
Hai, Paula. Ini saya lagi.
Saya cuba hubungi awak lagi.
- Pergi ke sana. - Awak okey?
Jom! Ayah awak di Rio, dan dia nak jumpa di Trancoso.
Minta ayah awak naikkan harga yang Trancoso bayar untuk tomato kita.
- Kita perlukannya. - Ayuh.
Bangunlah.
Malangnya, Trancoso Tomatoes tak perbaharui kontrak dengan Teto Fresco.
- Jangan buat saya begini! - Ini keputusan pemegang saham.
Tomato kita cukup untuk sos kita.
Beritahu mereka tomato kita bagus untuk imej syarikat.
Sudahlah, Teto.
Kerja kamu sangat bagus. Tapi kamu bukan CEO Trancoso.
Jawatan ini tunggu kamu sejak datuk kamu meninggal.
Buatlah keputusan betul. Teto Fresco takkan datangkan hasil.
Wilayah Tenggara dah banyak tomato.
Banyak buah, murahlah harganya.
Okey! Lelaki Amazon yang ayah sebut, lelaki EverNorte itu.
Berapa dia dapat setiap biji tomato?
Minum banyak air, tidur lena dan makan ubat ini.
Jika perlukan apa-apa, saya di sini.
- Selamat malam. - Selamat malam.
PANGGILAN TAK BERJAWAB
Ada apa?
Bagaimana hari awak?
Macam biasa.
Lebih ramai pesakit dengan gejala aneh itu.
- Ya, bukan? - Ya.
Awak tahu apa lagi yang pelik? Awak di sini lewat begini.
Berehatlah, Paula.
Terutamanya hari ini.
- Kejutan! - Kejutan!
- Biar betul! Untuk saya? - Selamat hari jadi!
- Ya, Dr. Paula. Selamat hari jadi. - Saya buat hajat.
Semoga panjang umur!
- Keluar, Dr. Paula! - Teto?
- Ya? - Keluar, sayang!
- Itu Teto. - Saya rasa ya.
Saya cintakan awak!
Teman lelaki dia.
Nilza, boleh simpan kek itu?
Selamat hari jadi, Dr. Paula!
Selamat hari lahir, sayang!
Itu dia gadis yang diraikan!
- Selamat hari jadi, Dr. Paula. - Terima kasih.
- Selamat hari jadi. - Terima kasih.
Teto, apa ini?
Kejutan.
Sayang, itu klinik. Ada orang sakit di sana.
Sudah tentu. Maaf.
- Dah matikan. - Ramai lagi pesakit.
- Semua orang tertekan. Gila. - Baiklah.
Awak perlu bertenang untuk bertugas.
Berseronoklah.
Teka siapa akan bantu awak?
- Saya. - Alahai, Teto.
Saya bawa Teto Fresco ke sini.
Untuk berada dekat dengan awak.
- Awak bawa Teto Fresco ke sini? - Ya.
- Maafkan saya. Apa khabar, Teto? - Hei!
Ada kecemasan.
Saya pergi dulu.
Di sini. Ada plak.
Yang ini juga, doktor.
Saya periksa tekanan darah.
Susah bernafas, Encik Manoel?
- Ya. - Ya? Tarik nafas dalam-dalam.
- Encik rasa melugai? Ada muntah? - Ya.
- Awak ke mana? - Lebih baik kamu diam, nak.
Dia perlu berehat, doktor.
Tekanan darahnya rendah juga.
Budak itu nak cakap sesuatu.
- Peliknya. - Ya, pelik.
Maaf. Berhenti bercakap tentang kerja.
- Masa untuk awak berehat. - Betul.
Kita ada lawatan panjang esok.
Boleh juga.
- Selamat malam. - Selamat malam.
PROJEK KAKYDAN
- Awak bertolak esok? - Saya tak sempat beritahu awak.
Kami akan bantu komuniti Orang Asli sekarang.
- Ramai orang sakit di sana. - Esok?
- Saya baru sampai. - Saya tak tahu awak nak datang.
- Maaf, tapi saya cuba hubungi awak. - Saya sangat sibuk. Banyak kerja.
Saya datang supaya mudah berjumpa. Tapi awak macam tak suka.
Mestilah saya suka. Bukan begitu. Saya gembira.
Saya nak bersama awak. Tapi ini tugas saya. Apa saya boleh buat?
Projek ini perlukan saya di mana-mana.
Mana-mana "Bos Besar" suruh?
Saya baru sampai dan dia bawa awak pergi.
Ini tiada kaitan dengan awak. Ia dah lama diatur.
Okey.
- Baiklah. - Mari masuk.
Baiklah.
Masuklah. Jom masuk.
Awak tidur di sini?
Hari ini hari jadi saya.
Saya tak nak buang masa bergaduh.
Kebahagiaan itu mudah.
Kita yang rumitkannya.
- Selamat pagi, En. Everaldo. - Encik? Pak cik pernah dukung kamu.
Pertama, terima kasih kerana menyokong projek Paula.
Pak cik gembira dapat membantu.
Hubungi pak cik apabila jumpa teman wanita kamu.
Saya ada di sini untuk tubuhkan syarikat di Porto Remanso.
Kamu tanam tomato di sini?
Pernah dengar Teto Fresco? Ia koperasi.
Koperasi?
Ya, mudah untuk fikirkan keuntungan apabila kita dapat sesuatu dengan mudah.
Pak Cik Everaldo, saya telefon untuk minta bantuan.
Saya baru sampai, dan mereka hantar dia kepada masyarakat Orang Asli.
Saya nak tahu jika pak cik boleh guna pengaruh penajaan
dan bantu kekalkan dia di sini.
Sekarang kamu bercakap macam Trancoso.
- Demi kebaikan dia. - Sudah tentu.
Malangnya, pak cik tak boleh buat apa-apa.
Dr. Tawan yang menyelia projek ini.
Dia ada kuasa penuh.
Tapi tak bolehkah pak cik…
- Biar betul. Itu bot kitakah? - Aduhai!
Saya letak dulu. Nanti saya telefon.
Terima kasih.
Alahai…
- Di mana dia? - Di sana.
Kamu dah sampai. Kesayanganku.
Awak dah gila?
Kenapa?
Baru tinggal sehari dan awak sewa ini? Dengan ski jet?
Saya tak sewa. Beli lebih berbaloi.
Tak boleh tanya dulu?
Fikir tak kos penyelenggaraan dan bahan api?
Bahan api? Ini akan bantu kita mempromosikan Teto Fresco.
Fikir di luar kotak dan ambil risiko.
Senang awak cakap. Awak saja yang ada payung terjun.
Barang kemas?
Di sini tak laku. Mereka kedekut.
Pergilah.
- Saya rindu kamu! - Lihat!
Saya tak percaya apabila Teto cakap.
- Rindu kamu. - Awak okey?
- Apa khabar? - Hai.
Selamat pagi!
Saya gembira jumpa awak, tapi saya nak bunuh dia.
Mungkin awak patut pun.
Elok-elok ya. Saya nak berkemas. Kerja luar kawasan.
Bot saya berlepas pada pukul lima.
Apa boleh buat? Saya datang nak ucap selamat tinggal.
Sekali lagi.
Sekarang, saya perkenalkan Teto Fresco terapung.
- Hebat. - Bagaimana dengan ski jet ini?
- Awak suka, bukan? - Jadi saya minoriti di sini, bukan?
Awak pun suka. Awak tak nak naikkah?
PASAR TANI RIBEIRINHA
Selamat pagi. Boleh tandatangan manifesto kami?
Menentang perlombongan haram.
Boleh tandatangan manifesto kami?
Kalian.
- Sila beri perhatian. - Hai!
Semua berkumpul.
Kami bawakan model koperasi kami ke Porto Remanso.
Setiap orang boleh tanam di rumah sendiri.
Teto Fresco akan bantu dari segi teknologi, pengeluaran dan jualan.
Di sini, kamu akan tanam tomato premium.
Tomato terbaik.
Evolusi sebenar buah Itali yang hebat ini.
- Hei. - Apa?
- Di sini. - Tomato tak berasal dari Itali.
Apa?
Tomato wujud sebelum orang Eropah tiba.
Tomato pertama wujud apabila Makunaima
tebang pokok Wazaká dan sebarkan buahnya di Bumi.
Cuba tomato premium ini.
- Awak mesti suka. - Tak apalah.
Tomato terbaik daripada tanah saya sendiri.
Warnanya keemasan. Ia juga manis.
- Keemasan? - Kawan-kawan, mari dekat.
Ada sesuatu yang tak kena.
Katanya kita tiada kebenaran untuk bekerja di sini.
Perlukah?
- Rampas semua. - Apa yang berlaku?
Ini harta syarikat! Jangan!
Sekejap! Ini saya punya.
Jangan ambil!
Teto…
- Lain kali, mohon permit. - Tak tahu pula kena ada.
- Bilik air berkongsi. - Ini saja yang ada.
Baiklah. Saya tak cerewet.
Saya tak nak tinggal di sini. Monique? Igor? Tolong saya!
Saya kena renjat. Matilah saya.
- Mari sini. - Saya akan mati.
Saya akan mati. Telefon Paula.
Saya tak sihat.
Helo. Ini telefon Teto.
Everaldo Coimbra dari EverNorte.
Okey, majukan panggilan. Dia akan jawab.
Jawab.
- Pak Cik Everaldo, apa khabar? - Apa khabar, Teto?
Tak boleh borak. Banyak hal.
Pak cik boleh agak.
Peguam pak cik dah bercakap dengan majlis perbandaran.
EverNorte ada perjanjian eksklusif.
Pak cik yang laporkan kami?
Syarikat kecil kami takkan kacau pak cik.
Buat perjanjian.
Nak, pak cik ada tawaran untuk kamu.
Kalau kamu berminat, pak cik nak beli Teto Fresco.
- Maksud pak cik? - Beli apa?
Janganlah bincang dalam telefon.
Mereka akan raikan pak cik dalam satu majlis di Manaus hujung minggu ini.
Kamu dan Paula adalah tetamu pak cik.
Saya tak mahu undangan, dan kami tak mahu jual apa-apa.
Fikir dulu, kemudian telefon pak cik.
- Jual? - Jual Teto Fresco?
Nak kacaulah itu.
Everaldo, dari EverNorte, mahu beli Teto Fresco.
- Awak menolak tanpa tanya kami. - Itu tawaran yang mengarut.
Kita kena dengar dulu.
Paula, saya kena letak.
- Teto! - Mari sini!
- Saya tiada masa sekarang. - Baiklah.
Paula, Jander kata kita tak boleh tunggu lagi.
- Okey. - Hari dah lewat dan gelap.
- Mari pergi. - Jom.
Mari.
Hei!
Paula!
Paula.
Teto.
- Tak sangka dia pergi. - Saya dah agak.
Bawa syarikat ke sini tiba-tiba, tanpa perancangan, disebabkan dia?
Mestilah tidak. Saya sedang selamatkan Teto Fresco.
Kenapa "selamatkan"?
Syarikat ini tak menguntungkan, tapi kita tak rugi.
Kita akan rugi. Banyak.
Ayah kata Trancoso tak beli tomato kita lagi.
Apa?
- Awak rahsiakannya? - Saya buat sesuatu.
Kita perlukan pasaran baru.
- Barang kemas? - Tidak. Terima kasih.
Tiada cara lain.
Jumpa dan dengar tawarannya.
Lebih baik jual sekarang sementara ada nilai.
Kamu tak boleh tarik diri sekarang.
Teto Fresco atau Paula milik saya.
- Kawan! Hei! - Apa dia nak buat?
- Awak ada cincin? - Ya.
Yang ini.
Terima kasih.
- Apa awak buat? - Saya nak lamar Paula sekarang.
- Sekarang? - Ya.
Awak gilakah? Mari sini!
- Everaldo? - Itu nanti.
Teto!
Paula!
Awak okey?
- Paula. - Apa?
Awak okey tak?
- Ya. - Awak pasti?
Paula!
Biar betul.
Paula!
Tidak!
Tak guna!
Trancoso sudah sahkannya. Kontrak kita dah tamat.
Tapi Teto tetap bawa kami ke sini dan habiskan duit.
Budak manja tak berubah!
Dia boleh tolak tawaran EverNorte?
Kamu sebut, "EverNorte?" Mereka ada hantar sesuatu ke sini.
Tunggu.
Ini jemputan Teto dan Paula untuk satu majlis di Manaus.
Lupakan saja. Mereka berdua bercinta di hutan.
Jika bukan kerana keadaan kaki saya yang sedang membengkak ini,
saya akan pergi ke hutan sana dan heret mereka ke majlis ini.
- Bertenang. Jangan tertekan. - Bertenang.
Saya ada idea lebih baik.
Hai. Saya mencari Paula, doktor yang bekerja di sini.
Ya! Paula!
Saya tak faham.
Tuyuka, Pawi, jangan kacau dia.
Dia kemalangan.
Awak gadis tomato emas, bukan?
- Saya Wunin. - Selamat berkenalan. Teto.
Saya mencari Paula, doktor yang menjaga saya.
- Awak tahu dia di mana? - Paula?
Saya yang jaga awak.
Saya sangka Dr. Paula datang ke sini.
Projek Kakydan.
Ada doktor akan datang, tapi minggu depan.
Minggu depan?
Saya sedang berusaha menjaga orang sakit di sini.
Keadaan jadi lebih teruk dek masalah dari luar.
Sampaikan orang saya jadi pelombong haram.
Sebab itu awak mulakan petisyen, bukan?
Tunggu masa saja kami akan diusir.
Alamak. Saya rasa saya tak sihat.
Saya tahu.
Bukan kemalangan saja puncanya.
Biar saya tolong.
Ini dia tempatnya. Tempat ini dihuni oleh roh hutan.
Mereka boleh membantu.
Roh hutan.
Saya perlukan ubat tahan sakit.
Minumlah.
Apa ini?
Minuman untuk buat kita kuat.
Sekali hirup. Ia terlalu kuat.
Awak boleh pergi.
- Apa yang berlaku? - Awak okey?
Saya nampak Paula. Apa saya nampak?
Apabila bersatu dengan hutan, awak lebih fahami diri awak.
Mari.
Igor, jawablah. Telefon saya apabila awak dapat ini.
Saya perlu bercakap dengan awak.
Oh, Tuhan.
- Hai. - Teto Trancoso!
Pak cik tak sabar nak jumpa kamu di Teater Amazonas.
- Saya? - Kamu dan Dr. Paula.
Pak cik terima e-mel daripada Teto Fresco mengesahkan kehadiran kamu,
dan pak cik tempah hotel sama pak cik inap untuk kamu berdua.
Kita boleh berunding dengan lebih baik.
Wunin!
- Maaf, tapi saya perlukan bot. - Habis doktor itu?
Tak. Saya kena tangkap pengkhianat di Manaus.
- Helo. - Hai.
Kamu ada dalam senarai?
- Teto Trancoso dan Paula Souto. - Okey.
Teto Trancoso dan Paula Souto. Jemput masuk.
- Nikmati majlis, ya. - Terima kasih.
Encik boleh ke sana, di belakang teater.
- Seseorang di dapur akan beri makanan. - Terima kasih, Cik Ounce.
- Hei, apa khabar? - Saya tak ada duit, encik.
Sebenarnya, saya nak beri awak kerja.
Cakap saja, saya akan bayar masuk akaun.
Encik dah gila?
Pergi dari sini.
Tolonglah, encik.
Hai! Awak apa khabar? Saya Teto. Selamat berkenalan.
- Kita sedang mencari penyakit. - Igor.
Tak susah nak menyamar jadi Teto. Pernah buat, bukan?
Lihatlah sekeliling.
Anggap awak lebih baik daripada semua orang.
Saya Teto.
Saya kaya!
Saya hebat.
- Saya Teto. - Sudah tentu kamu Teto.
Kamu nampak seiras datuk kamu.
Everaldo?
Ini mesti Dr. Paula yang terkenal dari Projek Kakydan.
Ya, betul. Selamat berkenalan.
Terima kasih sebab jemput dan sukakan Teto Fresco.
Cik adik, boleh saya curi teman lelaki kamu sebentar?
Bincang urusan bisnes.
Ambil peluang ini untuk berseronok, ya.
Teto, awak biar betul?
Teto, mari sini!
Teto, saya tahu itu awak!
- Teto! Apa ini? - Apa, Monique?
Awak jual syarikat di belakang saya.
Awak lari. Kami tak nak terlepas peluang.
Saya beritahu Dr. Everaldo kamu menipu.
Dia takkan beli tomato daripada awak.
Sekejap! Ada apa-apa halkah?
Dia kacau awak?
Tak, dia cuma terangkan bahan-bahan dalam Bloody Mary.
Tomato.
Terima kasih. Muak dengar tomato.
Maafkan saya.
Maaf, saya sangka sebab hal lain.
Jangan risau.
Ada ramai lelaki gila di luar sana.
Ya.
Usaha pak cik untuk Trancoso buat datuk kamu percayakan pak cik.
Pak cik cuma budak mentah yang tak dikenali,
tapi datuk kamu anggap pak cik keluarganya.
- Sudah tentu. - Dia merancang, pak cik melaksana.
Contohnya jika dia nak cantas musuh dia.
Palsukan dokumen, tukar pagar,
hal-hal bodoh yang semua orang buat. Pak cik akan buat.
Kami ada perjanjian.
Ini kawasan pak cik.
Pak cik tak sepatutnya ada pesaing, lebih-lebih lagi Trancoso.
- Maaf, saya tak tahu tentang itu. - Sudah tentulah.
Dia takkan beritahu kamu atau ayah kamu.
Apabila dia hantar pak cik ke sini,
hakikatnya dia cuba sembunyikan pak cik.
Tapi saya bukan staf Trancoso.
Saya dan rakan mulakan syarikat sendiri, Teto Fresco.
Ia koperasi. Berbeza.
Tak apa. Mari bincang tentang Teto Fresco.
Hai.
Encik, servis awak sangat teruk.
Penganjur majlis nak jimat. Beritahu dia.
Pergi!
- Sebab itulah. - Mungkin.
- Awak pernah ke teater ini? - Tidak.
Tak pernah?
- Ia cantik. - Ya.
- Sana? - Ikut sana.
Paula?
Dia tak benarkan masuk. Katanya Paula dah tiba.
Kita berjaya.
Saya takkan hadapi masalah itu. Tawan cuma seorang.
- Wujudkah Tawan lain? - Mari sini.
- Tawan? Tak sama. - Sebentar, ya.
- Teto! Apa hal? - Bukankah awak sepatutnya di hutan?
Apa yang awak pakai?
Ikut saya.
- Mari. - Apa awak buat di sini?
Awak dengan Dr. Tawan bekerja di sinikah?
Ya, urusan kerja. Ini majlis penaja saya.
Awak pula?
- Untuk dia. - Ya.
Terima kasih.
Awak suka majlis ini?
Saya cuma tak faham seperkara.
Adakah majlis ini ditaja oleh EverNorte Tomatoes
dan penerima anugerahnya pemilik syarikat?
- Saya pun tak tahu. - Dia kaya dan hilang akal?
- Sebenarnya… - Anak ayah!
- Ayah. - Dr. Paula.
Nampaknya kamu dah jumpa Solange.
- Anak perempuan? - Dr. Paula dari Projek Kakydan.
Ini Teodoro Trancoso Neto, Teto.
- Lelaki koperasi. - Ya.
Bersama rakan kongsi, Igor dan Monique.
- Tak hadir. - Ya.
Hai. Solange.
- Hai. - Dia bekerja dengan pak cik di EverNorte.
Pak cik cadang mahu dia ambil alih Teto Fresco di Rio de Janeiro.
Kita masih perlu berbincang, ayah.
Banyak masa untuk berbincang, betul tak, Teto?
- Kita menginap di hotel yang sama. - Yakah?
Dia tak beritahu kamu? Kami dah bincang melalui telefon.
- Ya! - Saya dah beritahu dia.
Saya sebut bilik tidur.
- Ya! - Maaf.
Pak cik perlu pergi. Masa untuk berikan ucapan.
Ayah nak ke sana.
Minta diri dulu. Saya ada hal yang perlu diuruskan.
Itu yang saya perlukan. Seorang lagi puteri tomato.
- Apa hal? - Saya banyak terlepas cakap.
Dia mungkin rosakkan segalanya.
- Sama ada dia atau Teto. - Teto?
Awak sanggup datang mengintip saya, ya?
Saya mengintip kekasih saya dan halang penaja awak beli Teto Fresco.
- Saya buat apa yang terbaik. - Sudah.
Awak tak rasa pelikkah datang ke tempat kerja saya dalam kostum?
Saya tak tahu awak di sini.
Saya kejar awak menaiki bot, dalam komuniti.
- Saya tunggu awak. Awak tak datang. - Begini.
Mungkin ini takdir atau roh hutan yang kembalikan awak.
- Apa? - Yang penting, kita bersama sekarang.
Apa ini, Teto?
Awak mabuk? Kepala terhantuk?
Saya agak mabuk, tapi saya tak gila.
Saya tahu apa saya mahu, iaitu bersama awak selamanya.
- Segalanya demi awak. - Sudah. Bangun.
Berhenti sebut segala pengorbanan awak untuk saya.
Awak buat semua perkara untuk diri awak sendiri.
Alahai, awak manja dan pentingkan diri. Tak nampakkah saya ada kehidupan sendiri?
Awak fikir saya nak kahwin sekarang?
Tak boleh, Teto.
Saya tak boleh bersama orang yang tak hormat keutamaan saya.
Bukankah saya juga keutamaan awak?
Nampak tak?
Saya tak boleh.
Cukuplah setakat ini.
Paula!
- Paula! - Dah tiba masanya.
- Untuk apa? - Sekarang. Jom!
Beri tepukan!
Syabas!
Burung biru itu tak tahu apa dia buat di situ.
Tentulah tidak. Itu Teto.
- Jom pergi sebelum kita kantoi. - Everaldo!
Hebat, hadirin semua. Saya sangat suka tempat ini.
Hei. Mari sini. Kita perlu berbincang.
Solange?
Simpan rahsia ini!
Bak segelas sebab saya sangat perlukannya.
Paula, awak di mana?
Hubungi saya semula selepas dengar mesej ini.
Apa hal, Teto? Nak lingkupkan bisneskah?
Awak tuduh saya padahal awak cuba pelingkup?
Sudahlah, Teto.
Awak nak kami lepaskan satu-satunya peluang keuntungan ini?
Itulah tujuannya. Ada cara lain.
Ada cara selamatkan Teto Fresco.
Saya tak peduli. Saya tak mahu hidup saya lingkup.
Saya akan jadi ayah.
- Saya kena fikirkan anak. - Itu pun kamu!
Bakal menimang Trancoso cilik.
Awak hamil, Paula? Tahniah.
Ya.
- Maaf, awak dilarang minum. - Tak apa, ayah. Dia doktor.
Betul katanya.
Saya ambilkan untuk Teto.
Terima kasih.
- Hei! - Siapa kamu, anak muda?
- Saya? - Igor.
Ini Igor, rakan perniagaan kami.
Kamu datang untuk menari?
Bukan, tapi kerana rundingan jualan Teto Fresco.
- Betulkah? - Sekejap.
Saya kenal kamu.
Macam tak percaya!
Kamu anak Antonio dan… Siapa nama dia?
- Rose. - Rose!
- Penjaga ladang Trancoso. - Betul.
- Sekarang kamu rakan kongsi. - Ya.
Saya sentiasa dilayan macam saudara.
Kami bina syarikat ini bersama. Tak sangka semudah ini mereka nak jual.
Igor, cuba fikir sejenak.
Saya sentiasa ada ayah saya untuk bantu saya sedangkan awak…
Saya tahu cara selamatkan Teto Fresco.
- Aduh. - Betul.
Saya nak jadikan Teto Fresco koperasi dengan kerjasama Orang Asli Hipanaa.
Perhutanan tani lestari.
Mereka ada kuasa untuk tanam apa saja di tanah mereka.
- Idea bagus. - Hei, anak muda.
Kamu ada kebenaran mereka?
- Belum lagi. - Saya bukan nak patahkan semangat kamu,
tapi saya tak rasa kamu akan dapat.
Ini peluang kita untuk kekalkan Teto Fresco.
Tawarannya tak setanding nilai projek ini.
Tawaran saya sembilan juta.
Tiga juta seorang.
Kamu okey?
- Dia tercekik. - Tercekik tomato.
Tengoklah muka dia.
Muka biru! Ada doktor tak?
Kamu doktor, bukan? Cuba tebuk tekaknya.
Cucuk pisau ini di tekaknya.
- Nah. - Pisau?
Tebuk tekak untuk bernafas melalui tiub pen.
- Ya, begitu. - Ya?
- Saya tebuk? - Kamu buat sebelum dia mati.
- Pisau? - Satu, dua…
Maaf.
Itu Dr. Tawan.
Kamu kena tebuk. Dia tak bernafas.
Itu takkan berhasil.
- Oh Tuhan! - Awak okey?
- Tak apalah. Terima kasih.
Sama-sama.
Tawan.
Bagaimana dengan Paula?
- Awak tahu dia di mana? - Dia sudah pergi.
Dia tak berapa sihat.
Saya tak nak masuk campur, tapi jangan ganggu dia.
Biarkan dia sendirian.
Pergi dulu.
Itu pun dia.
Teto.
Hei.
- Awak okey? - Peduli apa saya okey atau tak?
- Saya manja dan pentingkan diri. - Nak saya cakap?
Tak perlu.
Saya cuma mahukan sebuah perjanjian.
- Kita tak boleh main hentam saja. - Bertenang!
Biar saya bekerjasama dengan komuniti Hipanaa.
Beri saya seminggu.
Syarikat ini lebih bernilai daripada tawarannya.
Ya, saya ada seribu kekurangan. Saya tahu ada banyak sebab
untuk kamu curigai saya, tapi beri saya seminggu. Itu saja.
Kalau kamu nak jual syarikat itu, kita akan jual.
- Saya tak pasti. - Tolonglah. Seminggu saja.
Saya cuma perlukan seminggu. Tolonglah.
- Cukup untuk draf kontrak. - Ya!
- Seminggu. - Seminggu.
Percayalah, ia pasti berhasil.
RESORT UIARA AMAZON
Rasanya di situ.
Terima kasih.
Wunin?
Jom kita borak. Saya perlukan bantuan awak.
- Selamat pagi. - Solange.
- Saya bawa sut renang. - Terima kasih!
Terima kasih.
Ayah saya tanya jika saya boleh ikut awak ke Rio dan lihat Teto Fresco.
Sudah tentu. Ikutlah kami. Kami tak kisah.
- Baiklah. Jumpa lagi. - Jumpa lagi.
Maaf tapi saya dah cakap saya tak boleh tolong.
Saya ada banyak kerja di sini.
Saya tahu, tapi fikir dulu, ya.
Jika berjaya, tak perlu kerja di lombong lagi.
- Apa maksud awak? - Maksud saya, untung menanam tomato.
Orang Asli tak perlu lagi bekerja di lombong jika tomato menguntungkan.
Itu cara yang bagus untuk memperkasa komuniti.
- Ya. - Kami boleh kekal berada di sini.
Setuju?
Nanti dulu, anak muda. Awak rasa ia semudah itu?
Walaupun saya nak tolong awak, kami ada beberapa pemimpin.
Keputusan mestilah muafakat.
Bukan mudah mereka nak setuju sebab awak…
Manja? Pentingkan diri?
"Kulit putih". Tapi itu pun boleh.
Fasal doktor yang awak cari itu,
saya dengar dia ada dekat-dekat sini.
Terima kasih, tapi saya fokus pada kerja saya sekarang.
Saya akan kembali, okey?
Awak perasan tak gejala mereka sama seperti di Porto Remanso?
Mari sini!
Paula.
Mak Tapuya beri saya ikan ini.
- Itu benda terakhir gadis itu makan. - Hanya ibu yang akan fikir begitu.
Kita periksanya bersama gadis di Porto Remanso.
Kita boleh ambil sampel darah, tapi…
- Ibunya tak mahu kita bawa dia. - Tinggalkan saja?
- Tak boleh! - Pajé Mandu jaga dia.
Tak, dia tak sihat. Dia perlu ke hospital!
Mari sini.
- Awak tahu ini apa? - Tidak.
Ia kulit chinchona. Ia digunakan untuk merawat malaria.
Orang Asli yang menemukannya.
Ini kulit dedalu, iaitu aspirin.
Jaborandi titisan mata.
Breu Branco anti-radang, jadi…
Percayalah ubat hutan.
Ada orang mencari penawar kanser di sini.
Tapi saya risaukan Tapuya.
Pajé Mandu jaga mereka sejak kita dilahirkan.
Saya bantu setakat boleh.
Semuanya akan okey.
Teto, pak cik gembira Solange akan ke Rio de Janeiro dengan kamu.
Salah satu sebab pak cik mahu dia ambil alih Teto Fresco
ialah untuk rapatkan silaturahim keluarga kita sekali lagi.
Itu juga akan beri kebaikan untuk dia, Dia dapat kawan baru.
- Betul, sayang? - Apa salah kawan saya?
Ayah okey dengan mereka.
Tapi mereka tak setanding orang berada seperti Teto dan Paula.
Berada macam mana, ayah?
- Cakap orang. - Ayah sentiasa berwawasan tinggi.
Sebab itu kita di sini.
Teto, mari ikut pak cik.
Kita perlu berbincang secara serius.
Baiklah.
Ayah saya benci kawan saya.
Bayangkan jika dia tahu saya dalam kumpulan tarian popular.
Dah agak.
Terima kasih sebab tutup mulut.
Tak ada hal.
Sayang awak kena rahsiakan sesuatu yang sangat indah.
Awak patut rasa bangga.
- Kita berdua ada rahsia. - Rahsia apa?
Percayalah, saya pandai simpan rahsia.
Percaya tak saya bukan Dr. Paula?
Ya. Awak Monique.
Saya siasat awak malam tadi. Awak salah seorang pengasas Teto Fresco.
Kasihan awak sebab kena sembunyikan sesuatu yang buat awak bangga.
Lebih baik saya beritahu dia.
Tidak! Awak dah gilakah?
Awak tak kenal ayah saya.
Alang-alang tandatangan perjanjian itu, lebih baik jalan terus.
Pak cik akan beritahu sesuatu yang kamu perlu tahu tentang rakan kongsi kamu.
Dia tak seperti yang kamu sangka.
Saya? Siapa?
Pak cik beritahu kamu satu rahsia daripada datuk kamu.
Ayah kepada ayah kamu.
Dia ada anak luar nikah.
Pak cik tak tahu kenapa tiada sesiapa syak.
Tentunya anak luar nikah itu Trancoso.
Saya tak faham.
Lelaki bernama Igor yang kamu kata dia rakan kongsi kamu.
Dia anak datuk kamu.
Pak cik minta penjaga ladang besarkan dia.
- Tapi… - Jaga-jaga, Teto.
Pak cik kenal mereka.
Dia pasti akan tuntut separuh harta Trancoso.
Entahlah.
Berterima kasih kepada pak cik.
Untuk dapat kepercayaan orang kami, wajib menyumbang.
- Faham? - Ya.
Maria da Terra salah seorang pemimpin
yang menerima atau menolak seseorang dalam komuniti.
Dia yang ajar kami tugas asas di sini.
- Bertani, mengail, kraftangan. - Saya membesar di ladang.
Itu semua kacang saja.
Saya boleh buat.
Silakan.
Wah.
Lebih baik awak tidur sebab kita bangun pukul 4:00 pagi esok.
Kenapa 4:00 pagi?
Pukul 10 berhenti kerja sebab terlalu panas.
Empat pagi? Mana boleh.
Saya nak tidur lebih lama.
Saya tak kisah panas matahari. Saya suka. Okey?
Tak sangka betul.
Teto Fresco bermula dengan menjual kereta,
dan kini ia bernilai sembilan juta.
Mereka patut bundarkannya.
Hei.
- Awak okey? - Sakit kepala.
Awak tak boleh tipu saya. Cakaplah.
- Nanti awak stres pula. - Awak yang stres! Okey?
Awak nak saya bersalin?
- Cakaplah. - Bertenang.
Saya dibesarkan dalam komuniti seperti ini dan saya bangga dapat ubah realiti mereka.
Setidaknya sedikit.
Hebat sungguh. Tak terbayang perasaan dapat capai perkara sebegini.
Saya tak mahu keluar dari Manaus atau kumpulan tarian saya.
Tapi sekarang saya boleh bayangkan sesuatu yang hebat berada di Rio.
Awak teruja dengan projek ini?
Saya bukan bercakap tentang projek itu.
Terlanjur pula.
Terlanjur, ya?
Igor, ini sangat serius.
Apa buktinya ia benar?
Katanya saya ditinggalkan di pagar ladang Trancoso.
Everaldo beritahu ibu bapa saya.
Sekarang kita perlukan duit Teto Fresco.
Pasti sukar untuk kita lawan.
Lawan? Apa maksud awak?
Untuk buktikan awak pewaris. Kita perlu upah peguam yang bagus.
Itu takkan berlaku. Saya bukan jenis tamakkan duit.
Awak dah hilang akal? Tak nak duit?
Sejenis yang tak nak pertahan hak? Hak anak awak?
Dengar sini, Igor. Saya tak kisah asal-usul kamu miskin,
asalkan tak bodoh.
Selamat malam.
Ia berkesan. Saya tunjukkan karisma tinggi.
Awak tak tuai apa-apa. Apa orang nak makan esok?
Boleh ganti dengan tomato?
Saya serius. Awak belum cuba lagi.
Cubalah.
Bagaimana?
Sedap. Sangat sedap.
- Mengalahkan tomato Macunaíma? - Macunaima.
Sikit pun tidak.
- Saya juga nak cuba tomato emas ini. - Lupakan.
Saya makan tomato emas semasa kecil,
semasa kami tinggal di sempadan negara.
Saya ingat awak asal sini.
Seronok tinggal di situ.
Tapi mereka rampas tanah kami, sama macam sekarang.
Nampak? Sebab itu kita perlu saling membantu.
Awak takkan dapat bantu sesiapa sehingga awak pandai…
- Apa maksudnya? - Hidup bermuafakat.
Saya sedang cuba.
Saya cuma nampak awak cuba ikut cara awak.
Belajar lihat dan dengar pendapat orang lain
sebagaimana awak nak orang dengar cakap awak.
Ayuh, Teto. Dah 4:00 pagi.
Nah.
Hei.
Maaf. Awak Tuyuka, bukan?
Tak, saya Pawi. Dia Tuyuka.
- Hai. - Hai.
Awak selamatkan saya tempoh hari.
- Tak ada hal. - Terima kasih.
Hore!
Nampak itu?
Bubu ialah sejenis perangkap. Tengok.
Ikan itu akan hidu kulit ubi kayu, masuk ke dalam lubang ini,
dan terperangkap di dalam bubu.
Bubu namanya? Hebat.
Kita akan letak bubu dari sini ke Aanu.
Wah.
Mari.
Suhu dia turun.
Ya, dah turun.
Tahniah, adik.
- Hai. - Saya gembira awak datang.
Saya perlu minta maaf, Tawan.
- Tak apa. - Maaf juga.
Saya degil. Andai kita bawa gadis ini
dan terjadi apa-apa, saya takkan maafkan diri saya.
- Taklah, Paula. - Betul.
Kadangkala saya berlagak macam saya saja yang betul.
Saya tak nak jadi manja dan pentingkan diri.
- Apa maksud awak? - Betul.
Tengok apa yang awak buat.
Awak berlapang dada untuk bermuhasabah.
Maknanya awak berani, tak begitu?
Awak cuma nak ambil hati saya.
Maaf, saya patut diam saja.
Tak sangka betul.
Adakah Dr. Paula minta maaf sebab dia minta maaf?
- Betul tak? - Teruknya saya.
Saya serius.
Beginilah. Apa salahnya jadi keras kepala sedikit?
Bagi saya, itu satu bentuk kekuatan dan keazaman.
Ia bukanlah sifat buruk.
Saya suka sifat itu. Kuat.
Mempesonakan.
Ayuh, Teto.
Mari.
Apa cerita ujian sampel awak?
Nampaknya ia pencemaran berpunca daripada raksa.
- Dos tinggi. - Awak tahu maksudnya.
- Raksa? Perlombongan haram. - Perlombongan.
Sebab itu orang kunci mulut.
Kita mesti buat sesuatu.
Bawa ujian itu ke jabatan kesihatan. Failkan aduan.
Itu saja kita boleh buat. Saya tak pasti jika ia membantu.
Aduan begitu tak bermakna di sini.
Kami jalankan ujian ini dalam komuniti Aanu.
Kami fikir penting untuk jalankan ujian di Hipanaa juga.
Okey. Akan ada parti hari ini dan kamu dijemput.
Hari ini? Kami sampai tepat pada masanya.
Ya.
Apa khabar, Teto?
Saya akan ke sana.
Sekejap lagi.
Awak okey?
Ingat apa kita bincang?
Saya di sini bukan sebab awak.
- Untuk jalin kerjasama. - Yakah?
Ya. Jika urusan saya di sini tak begitu penting,
saya takkan kacau kamu berdua.
Bertenang saja. Saya takkan ganggu awak atau Dr. Tawan.
- Mari? - Jom.
Dia kata mereka menerima ahli baharu dalam komuniti.
Seorang Perkassan berguna untuk komuniti.
Wunin.
Adakah ini Tekassan Teto?
- Terjemahan awak betulkah? - Awak tak percaya?
Ini Teto.
- Apa ini? - Tanda kepercayaan.
Mata satu-satunya anggota badan tak menipu.
Selamat datang ke komuniti.
Terima kasih, sahabat semua!
- Terima kasih. - Terima kasih.
Hai. Baik-baik saja semuanya?
Baik-baik saja.
Awak silap langkah. Itu bukan sertanejo.
Sekarang forró. Saya boleh menari forró.
Kami bekerja keras, tapi awak yang diraikan.
- Apa boleh buat? - Langsung tak berubah.
Saya berubah.
Cuba berubah lebih baik.
- Saya nak balut luka. - Babai.
- Dah selesai?
- Okey? - Okey.
Tawan, awak dah nak balik?
Saya akan bawa ujian ini ke Porto Remanso.
Saya ada mesyuarat Projek Kakydan.
Seronoknya.
Kita tak bercakap pun selepas itu.
Oh, ya.
Ciuman kita.
Saya nak…
- bercakap… - Paula.
Maafkan saya.
Saya minta maaf. Saya rasa…
Mungkin saya teruja kerana Tapuya sembuh. Saya pun tak tahu.
- Saya dah langgar batas. - Saya pun sama.
Saya pun cium awak.
Alahai, Tawan.
Kita berdua memang sekufu.
- Ya. - Betul.
Tapi kita tak pilih, bukan?
Inilah dia.
Saya tak nak kehilangan kawan, rakan sekerja.
Itu yang penting bagi saya.
Okey.
- Selamat tinggal. - Semoga berjaya. Jaga diri!
Selamat tinggal!
Saya bukan ekori awak.
- Saya cari ubi kayu. - Hai, Teto.
Saya cuma lalu saja.
Saya nak awak tahu yang saya hormati awak.
Saya hormati hubungan awak dengan Tawan. Jangan risau.
Saya takkan cakap saya suka, dan saya tak perlu suka pun.
Saya perlu hormati awak dan harap awak gembira.
- Kalau dah suka… - Saya suka awak.
Saya cintakan awak.
Tapi berbaloikah?
Untuk kejar hubungan yang tak ke mana?
Awak rasa ia tak berbaloi?
Teto. Saya suka tengok awak dah semakin matang.
Itulah yang saya paling kagumi tentang awak.
Kesediaan awak untuk berubah dan mematangkan diri.
Tapi saya tak suka hakikat saya puncanya.
- Saya tak nak tanggung beban itu. - Bukan sebab awak saja.
Paling penting, saya tahu hala tuju diri.
Siapa saya boleh jadi.
Tak perlu rasa terbeban.
Terima kasih kerana bantu saya.
Terima kasih.
Baguslah.
Nak ke satu tempat?
Ia istimewa.
Tengok.
Lihat. Bukankah ini istimewa?
Sangat istimewa.
Mari.
Saya benar-benar nak percayakan awak.
Benar-benar.
Adakah saya akan masih terpedaya dengan diri baharu awak ini?
Saya belajar ini.
Mata satu-satunya anggota badan yang tak menipu.
Paula, saya janji.
Saya janji saya takkan cuba mengawal awak.
Saya janji.
Licin.
- Hati-hati. - Ayuh!
- Sekejap. Awak dengar tak? - Ya.
- Peliknya. - Mari.
Ayuh!
- Ayuh! - Ayuh!
Ayuh!
Apa hal?
- Ayuh! - Ayuh, semua!
- Ayuh! - Ayuh. Tolak!
Saya kenal mereka berdua. Mereka pernah sakit dulu.
Tolak! Ayuh!
Mari.
Tunduk, semua.
Hati-hati menyaring.
- Itu yang buat orang sakit. - Apa?
Raksa itu. Ia terlalu toksik.
Ia cemarkan air dan makanan kami.
Mereka tahu apa mereka buat?
Cincin yang awak beli
mungkin dari lombong begini.
- Tak terfikir. - Kalau awak tak terfikir,
apatah lagi yang cari makan di sini.
Oh Tuhan. Everaldo.
Everaldo dari EverNorte?
Bukankah ayah awak kata dia kaya sebab jual tomato mahal?
Saya rasa dia buat duit menjual emas.
Sekejap.
Teto!
- Selamat datang, kawan. - Terima kasih, kawan.
Mari kita ikut dia.
Kami akan beli mesin dengan pelaburan awak
untuk perluas kawasan penggalian.
Untuk duit suapan juga, bukan?
Kawal selia rancangan kita.
Bagaimana dengan koperasi tomato yang akan ditubuhkan di tempat ini?
- Ada isu? - Teto!
- Terkejut saya. - Mari.
- Ini bahaya. - Dia sebut Teto Fresco.
Patutlah dia nak beli syarikat kita.
Tandatangan jualan Teto Fresco malam ini.
Pemilik Trancoso ialah orang yang saya percaya. Bertenang.
Okey.
Biar dia masuk.
- Jumpa lagi. - Saya boleh jelaskan.
Bertenang.
- Helo. - Helo.
Maaf sebab minta awak datang untuk dapatkan duit tajaan.
Tapi kita perlu berbincang.
Awak hantar beberapa ujian darah ke jabatan kesihatan.
Kenapa?
Itu tugas saya.
Ada ramai orang yang bergejala serius di klinik.
Saya percaya raksa yang kamu guna itu puncanya.
Tawan, seperti yang kamu nampak,
manipulasi raksa membayar gaji awak.
Jadi, tolong saya.
Selagi perlombongan belum berjalan mengikut undang-undang,
saya tak mahu kamu menarik perhatian yang tak diingini.
Tahun depan, saya janji,
kamu akan menerima anugerah Rakan Rimba.
Kami akan namakan hospital sempena nama projek kamu,
ditaja oleh EverNorte.
Tapi sehingga itu, tutup mulut.
Suruh doktor kamu tutup mulut juga.
Setuju.
Saya ada satu lagi permintaan ringkas tentang Dr. Paula.
Hantar dia balik ke Rio.
Sebenarnya, Teto, teman lelaki dia yang minta saya tolong.
Dia sepatutnya berkahwin, awak tahu?
Menjaga keluarga.
Bertenang. Saya boleh jelaskan.
Awak yang nak berada di sini. Saya tolong awak.
Tolong? Awak tak nak tolong saya.
Saya tak nak dengar ia kesilapan saya.
Saya patut sedar sejak kali pertama awak tipu saya.
Maafkan saya.
Saya dah maafkan awak.
Saya dah maafkan awak, tapi awak buat hal lebih teruk.
Kemudian, mulut manis konon dah berubah.
Awak tipu saya, bukan?
Wunin!
Wunin, tolong dengar cakap saya.
Saya tiada masa untuk dengar penipuan awak.
Awak berpihak kepada Perkassan yang bawa perlombongan di sini.
Kini, kami ada dua pilihan.
Tinggalkan tanah suci ini atau mati di sini.
- Dengar dulu. - Pergi! Ini salah awak.
Orang saya pesan jangan percayakan awak.
Wunin. Kenapa awak perlu pergi?
Pawi diculik.
Mereka nak bina lombong. Mereka lepaskan dia kalau kami pergi.
- Mari kita ke sana. Ayuh. - Okey.
- Igor. - Teto.
Saya nak cakap kami akan tiba di Manaus untuk selesaikan jualan Teto Fresco.
Jangan. Awak tak kenal siapa Everaldo.
- Dia berbahaya. - Okey.
Saya jahil dan awak tahu semuanya.
Jumpa saya dan Monique.
Kita kena tandatangan kontrak sebelum mesyuarat.
Mesyuarat dengan Everaldo?
Saya akan hadir, tapi boleh saya pilih tempat?
Wunin, Paula, saya tahu kamu kecewa. Tapi niat saya nak tolong!
Tidak! Saya tak percaya lagi.
Saya boleh tolong awak sekarang.
Kalau awak tak nak jumpa saya lagi, tak apa. Terserahlah.
Beritahu kami. Apa rancangan awak?
Awak tahu apa itu bubu?
Di mana awak, Teto? Everaldo akan datang.
- Geramnya. - Sekarang apa?
Teto Trancoso.
Kamu nampak gementar. Kenapa?
Pengawal keselamatan buat kami gementar.
Duit kamu ada di sini. Kita mesti berhati-hati.
Mereka akan bersiap sedia di jeti.
- Mari pergi. - Mari.
- Ayuh, sayang.
Mana ibu bapa kamu?
Monique dah tandatangan dan Igor akan datang.
Selesai.
Kita tunggu Igor.
Dua rakan kongsi cukup. Kamu majoriti. Tandatangan saja.
Perlahan sikit!
Berhenti, Everaldo!
- Igor? - Suruh orang awak beredar.
Bawa kami ke Hipanaa.
- Apa semua ini? - Bertenang.
- Apa hal? - Everaldo penjenayah.
Bisnes tomato untuk tutup perlombongan haram.
- Ayah? - Mengarut.
Mereka nak buat hal.
Tiada siapa nak buat hal. Kami nak buat perjanjian.
Perjanjian apakah?
Pekerja lombong haram awak cabuli komuniti Hipanaa.
Mereka culik orang kami.
Lepaskan dia dengan selamat dan kami akan lepaskan awak.
Saya tiada kaitan dengan itu semua.
Lepaskan dia, atau kita ke balai polis.
Teto, lakukan sesuatu. Halau si bedebah ini
kalau tak nak hilang separuh harta.
Apa yang dia cakap?
Hei, Teto. Kamu nak saya beritahu Igor rahsia kita?
Saya Teto, bodoh.
Kami saudara dan tiada rahsia.
Sebenarnya, saya pak cik awak.
Dia sangka saya awak.
Dia nak kita bergaduh.
Jika awak pak cik saya, awak miliki separuh harta ayah saya.
Awak lebih kaya daripada saya.
Manalah tahu dia tipu.
Itu tak penting pun. Saya tetap sokong awak.
Pak cik.
Apa yang berlaku? Kenapa rahsiakannya?
Dia cuba nak cakap.
Tapi duit Everaldo buat kita buta.
Okey, lekas datang. Cepat!
Ada apa?
Mereka dalam perjalanan.
Beginilah.
Kamu tiada hak untuk libatkan pak cik dalam hal ini.
Kegiatan mereka bukan masalah pak cik. Pak cik cuma pelabur.
- Awak bukan jual tomatokah? - Ikut suka kamu nak tanam tomato.
Nilai emas lebih tinggi.
Melebihi nyawa orang?
Melebihi hati nurani, ayah?
Jangan jadi naif, Solange.
Bukan ayah, orang lain akan buat.
Apa yang kamu mahu? Mahu bantu penduduk?
Sekejap.
Saya tak tahu.
Ambillah. Ia milik kamu.
Pak cik pasti banyak masalah di kampung kamu ini akan selesai.
Ini takkan selesaikan apa-apa. Bukan cuma komuniti saya di sini.
Beratus penduduk hidup bermuafakat.
Lihat. Beri perhatian.
Jika pak cik dedahkan rahsia Trancoso, kamu akan kehilangan segalanya.
Lakukannya.
Itu Pawi.
Saya ambil dia.
Pergi ke Hipanaa. Nanti saya sampai.
Awak ikut tak?
Solange, apa kamu buat?
Bukankah ayah suruh saya cari kawan baru?
Dah jumpa.
Pergi.
Teto, mereka dah ambil Pawi.
- Hei! - Tunggu!
Pistol?
Kamu culik pak cik. Kalau pak cik tembak, orang takkan cari pak cik.
Kamu berlagak macam kamu bagus. Tapi kamu berhutang dengan pak cik.
- Saya bukan macam datuk saya. - Teto!
- Baring. - Hati-hati.
- Hati -hati. - Bertenang.
Saya balut luka untuk hentikan pendarahan.
- Hati-hati, sakit. - Saya tahu.
Ini akan kurangkan kesakitan.
- Saya cintakan awak. - Saya juga.
Saya sayang awak juga.
Dia akan okey. Dia ada tatu perlindungan.
Bagaimana?
Sekarang kita perlu tunggu. Dia sedang tidur.
Kami dah buat apa yang termampu.
Paula?
Apa yang berlaku?
Rakan awak tembak Teto.
- Teto ditembak? Rakan apa? - Everaldo.
- Dia bukan rakan saya. - Apa maksud awak?
Nah.
Manipulasi raksa membayar gaji awak.
Jadi, tolong saya.
- Syabas! - Untuk menarik perhatian…
- Sohor kini. - Atas bantuan orang di sini.
Selagi perlombongan belum berjalan mengikut undang-undang…
Raksa membayar gaji awak…
Saya tak mahu kamu menarik perhatian yang tak diingini.
Selepas video cubaan merasuah disebarkan,
Mahkamah menghantar waran tangkap kepada Everaldo Coimbra.
Dia dituduh membiayai perlombongan haram.
Polis telah merampas lebih sembilan juta wang tunai.
- Aduh! - Kenapa, Alana? Bayi tendangkah?
Tidak, bayi okey. Saya tak boleh tengok babak ini.
- Wanita hamil tak boleh lihat keganasan. - Bukan.
Saya tak suka tengok duit itu terbazir begitu.
- Nak! - Hai, mak.
Mari kita pergi.
- Tetamu rai bayi dah tiba. - Jangan bantu saya.
Saya jalan sendiri. Mari!
Saya hamil, bukan mati.
Igor?
- Encik Teodoro. - Jangan panggil encik.
Panggil Pak Cik Teodoro.
Panggil abang boleh, adik boleh.
Ayah, sudah-sudahlah.
Pak cik beli sesuatu sebab fikir kamu perlukan ruang selesa
untuk bawa anak-anak.
Teto, pergi ambil kejutan.
Dia beri awak kereta!
- Susah-susah saja. - Mengarut.
Orang memberi seikhlas hati.
Kejutan!
- Saya suka! - Kamu perlukan kereta besar.
Igor ialah Trancoso sekarang.
Apabila kamu pegang jawatan naib presiden,
pilihlah mana-mana kereta.
Teo. Saya berbesar hati, tapi saya tak boleh terima.
Saya dan Alana putuskan
dia akan bekerja, dan saya jaga anak sambil siapkan tesis pengajian.
- Habis? - Jangan pandang saya.
Kita ada eksekutif hebat di depan ayah.
- Saya? - Ya.
Sekarang saya CEO Teto Fresco. Banyak kerja.
Pemegang saham mahu wajah baru syarikat.
Jika bukan Monique
atau Igor, masih ada…
Siapa lagi?
Bukankah ayah mahu ahli keluarga pegang jawatan ini?
- Pilih mak cik di sini. - Mak cik?
Jangan beranganlah!
SETAHUN KEMUDIAN
Tak boleh. Maaf.
Tolonglah, Monique. Awak perlu tolong saya.
Saya sangka awak akan gembira
Trancoso masih beli tomato Teto Fresco.
Bertenang, Alana. Tomato Rio de Janeiro dah habis terjual.
Urusan berjalan dengan lancar di Amazonas.
Saya sangat gembira, tapi saya banyak kerja.
Teto masih menyepi?
Dah lama tak dengar khabar dia.
Igor cuti paterniti dan awak di Trancoso, jadi saya yang menyelia.
Awak ibu pembaptisan anak saya. Tolonglah saya.
Boleh awak jual sekurang-kurangnya 4,000 tan tomato?
Kakak ipar, saya tak tahu nak cakap apa. Selamat tinggal!
Sayang.
Hai, sayang!
Jual 2,000 tan dah cukup. Separuh daripadanya, bolehlah.
Monique?
- Persembahan itu seronok? - Indah.
Semuanya okey?
Alana, ratu tomato, asyik kacau saya.
- Tak jawabkah? - Bukan sekarang.
Oh, awak nampak tak matahari? Dah pukul 10:30 pagi.
Masa rajut buai.
- Muntah dah okey? - Lebih baik.
Bagus. Terima kasih kepada Wunin.
Ubat dan penjagaan dia bantu penyembuhan.
- Bayi? - Ia akan lahir secara sihat.
Seorang lagi warga berharga komuniti akan tiba.
Selamat tengah hari, semua.
- Bagaimana? - Hei!
Keputusan ujian bertambah baik di sini.
Yakah?
Pencemaran raksa telah menurun mendadak.
- Bagus! - Ya, bukan? Misi berjaya.
Awak pula? Apa rancangan awak sekarang?
Helo!
Helo.
- Awak Tuiré? - Ya. Dr. Paula?
Selamat datang ke komuniti kami. Masuklah.
Saya tak ekori awak. Serius. Percayalah.
Saya rasa roh hutan bawa awak ke sini.
Sebenarnya, Wunin.
Dia kata awak ada di sini.
Tapi tak cakap kenapa.
Saya akan tunjukkan.
Dah lama saya cuba cari ini.
Awak dah jumpa?
Tengok ini.
Betulkah, Teto? Awak ke sini semata-mata untuk tomato!
Tak. Saya datang ke sini untuk cari tujuan hidup yang baharu.
Saya asyik cuba matangkan diri.
- Agar saya layak untuk awak. - Jangan cakap begitu.
Saya tahu saya terlalu kasar.
Dengan diri sendiri pun saya terlalu kasar.
Tapi awak tunjukkan yang kita kena terus belajar.
Terus perbaiki diri.
Awak bawa kelembutan dalam hidup saya.
Kebahagiaan.
Buah ini pun buat saya bahagia.
Tomato pun buat seseorang teruja, ya?
Tapi awak belum cuba. Cubalah.
- Cubalah. - Sekejap.
- Bagaimana? - Sedap!
Inilah erti kekayaan sebenar rimba.
Hidup harmoni dengan apa yang ada. Alam, manusia dan budaya.
Betul.
Tomato ini peluang untuk kita tunjukkannya kepada dunia.
Tak habis-habis nak jadikan tomato ini global.
Pertama sekali, saya akan minta Wunin bawa kepada masyarakatnya.
Jika izinkan, saya akan bawa ia ke mana saja awak berada.
Jika awak mahu.
Awak tahu apa saya mahu?
INI ADALAH CEREKA, PERSAMAAN DENGAN NAMA,
ORANG, FAKTA, ATAU PERISTIWA SEBENAR CUMA SATU KEBETULAN
Terjemahan sari kata oleh Jentayu